Abdulaziz Komilov Vashingtonda AQSh prezidentining milliy xavfsizlik masalalari bo‘yicha maslahatchisi  bilan uchrashdi

AQShda amaliy tashrif bilan bo‘lib turgan Tashqi ishlar vaziri Abdulaziz Komilov prezident Donald Trampning milliy xavfsizlik masalalari bo‘yicha maslahatchisi Jon Bolton bilan uchrashdi.

“Bugun O‘zbekiston tashqi ishlar vaziri bilan ajoyib uchrashuv bo‘ldi. Umumiy manfaatlarning keng doirasi va sherikchiligimizni rivojlantirishning eng yaxshi yo‘llarini muhokama qildik. O‘zbekistondagi islohotlar va ularning butun Markaziy Osiyoga ijobiy ta’sirini olqishlaymiz. AQSh va O‘zbekiston hamkorligining davom etishiga umid qilamiz”, — deyiladi Jon Boltonning Twitter’dagi sahifasida.